制度本來的目的係確保社會有序，有序方令社會更公平，只係人有時為了從制度中獲益，而扭曲了本來應做的行為，久而久之，會反過來埋怨制度的不公。
嗰段日子我體會到何謂上有政策，下有對策，每版報紙設定印刷時間，原意係令每個部門可以睇時間有系統地安排工作，結果這個時間死線卻成為了同事們減少交廣告稿的護身符。在日常生活中，好多時我哋批評社會有好多不公的制度，只係批評之前，我哋可否稍稍靜落嚟，諗諗究竟係制度問題，定係設計制度本身的人的問題呢。